----

----

I Meddelelser

Kommissionen

----

Euroens vekselkurs (1)

16. november 2006

(2006/C 279/01)

1 euro= 

----

(1)

Kilde: Referencekurs offentliggjort af Den Europæiske Centralbank.

----

----

Overenskomst om sundhedsbeskyttelse af medarbejdere gennem god håndtering og brug af krystallinske silikater og produkter som indeholder det

(2006/C 279/02)

Tilføjelserne er tilgængelige på www.nepsi.eu

Overenskomstens parter har, ud fra følgende betragtninger:

konkluderet, at den følgende overenskomst om forebyggelse og medarbejderes sundhedsbeskyttelse gennem god håndtering og brug af krystallinsk kvarts og produkter, som indeholder det.

Artikel 1

Målsætning

Denne overenskomst sigter på

Artikel 2

Omfang

(1)   Denne overenskomst omhandler produktion og brug af krystallinske silikater såvel som materialer/produkter/råmaterialer, som indeholder krystallinsk kvarts, som potentielt kan føre til eksponering for respirabelt krystallinsk silikatstøv. Industriforetagenderne er beskrevet i bilag 5 hertil.

(2)   Overenskomstens omfang indbefatter underordnede aktiviteter relateret hertil, såsom håndtering, opbevaring og transport. Den berører også mobile arbejdssteder. Mobile arbejdssteder kan være omfattet af specifikke regler nedenfor.

(3)   Denne overenskomst gælder for parterne, arbejdsgivere og medarbejdere som defineret og anvist nedenfor.

Artikel 3

definitioner

(1)   »Arbejdsgiver(e)« betyder de individuelle selskaber, som repræsenteres direkte eller indirekte af parterne i denne overenskomsts repræsenterede industri.

(2)   »Ansatte« betyder medarbejdere, som er repræsenteret direkte eller indirekte af parterne i denne overenskomst, repræsenterende medarbejdere, som regelmæssigt eller af og til kan være eksponeret for respirabelt krystallinsk silikatstøv. Ansatte forstås som værende deltids, fuldtids, samt åremålsansatte medarbejdere og andre medarbejdere, som arbejder under direkte overopsyn af arbejdsgiveren (f.eks. til rådighed stillede/udstationerede medarbejdere).

(3)   »Medarbejderrepræsentanter« betyder medarbejderes repræsentanter med specifikt ansvar for medarbejderes sikkerhed og sundhedsforhold: Enhver person, som er valgt, udvalg eller udpeget i overensstemmelse med national lovgivning og/eller praksis til at repræsentere medarbejdere, når der opstår problemer angående sikkerheds- eller helbredsmæssig beskyttelse af medarbejdere i deres arbejde.

(4)   »Parter« betyder underskriverne af denne overenskomst.

(5)   »Respirabelt krystallinsk silikatstøv« betyder den massefraktion af inhaleret krystallinske silikatpartikler, som trænger igennem til de ikke-ciliumbærende luftveje. Kriterier for måling af respirabelt støv, som er en målspecifikation for prøveinstrumenter, er defineret i henhold til § 5.3. i Europæisk Standard DS/EN 481 Luft på arbejdspladser, definitioner af størrelsesfraktioner for prøvetagning af luftbårne partikler.

(6)   »God Praksis« betyder de generelle principper i direktiv 89/391 og afsnit II i direktiv 98/24 som videre beskrevet og illustreret i Bilag 1 hertil, som kan blive ajourført fra tid til anden

(7)   »Produktionssted« betyder en operationel enhed, hvor der kan forekomme respirabelt krystallinsk silikatstøv. Opbevaring og transport betragtes som separate produktionssteder, med mindre de er i forbindelse med et produktions- eller brugssted. Mobile arbejdssteder betragtes også som produktionssteder.

(8)   »Ikke-overensstemmelse« betyder manglende overholdelse af denne overenskomst, inklusive den gode praksis som defineret under (6) ovenfor, resulterende i øget eksponering af medarbejdere for respirabelt krystallinsk silikatstøv, resulterende i en sundhedsrisiko, som kunne have været undgået ved at overholde god praksis.

(9)   »National Praksis« betyder retningslinjer eller standarder udstedt af kompetent myndighed eller vedtaget af en industri, som hverken er love eller bestemmelser.

Artikel 4

Principper

(1)   Parterne vil samarbejde om at udbrede kendskabet til helbredspåvirkninger fra respirabelt krystallinsk silikatstøv, især gennem forskning, overvågning og udbredelse af god praksis.

(2)   Parterne anerkender, at der er behov for en europæisk strategi for forebyggelse af respirabelt krystallinsk silikatstøv. Dette indebærer dog ikke, at underskriften af denne overenskomst kan opfattes som en anerkendelse af, at der eksisterer nogen form for ukontrolleret eksponering i den pågældende sektor eller egentlig eksponering i hele sektoren.

(3)   Parterne anerkender, at de generelle principper i direktiv 89/391 og direktiv 98/24 om beskyttelse af medarbejderes sundhed og sikkerhed mod risici relateret til kemiske stoffer i forbindelse med arbejdet til enhver tid er gældende (især inklusive artikel 4: bestemmelse og vurdering af risiko; artikel 5: risikoforebyggelse; artikel 6: specifikke beskyttelses- og forebyggelsesforanstaltninger; artikel 7: forholdsregler i forbindelse med ulykker, hændelser og nødstilfælde; artikel 8: information og træning for medarbejdere).

(4)   Parterne er enige om, at krystallinske silikater og materialer/produkter/råmaterialer indeholdende krystallinske silikater er, som videre beskrevet i Bilag 5 hertil, grundlæggende, nyttige og ofte uundværlige komponenter/ingredienser i et stort antal industrielle og erhvervsmæssige aktiviteter, som bidrager til jobbeskyttelse og sikring af den økonomiske fremtid for sektoren og selskaber, og at deres produktion og omfattende brug derfor bør fortsætte.

(5)   Parterne er enige om, at indførelsen af »god praksis« illustreret i Bilag 1 til denne overenskomst vil bidrage effektivt til risikostyring ved at forhindre eller, hvor dette ikke på nuværende tidspunkt er opnåeligt, at minimere eksponering for respirabelt krystallinsk kvartsstøv ved indførelse af passende forebyggelses- og beskyttelsesforanstaltninger ved anvendelse af sektion ii i direktiv 98/24.

(6)   Denne overenskomst er uden præjudice for arbejdsgiverens og ansattes forpligtelse til at overholde national og EU-lovgivning angående sundhed og sikkerhed for medarbejdere.

(7)   For så vidt eksisterende national praksis viser sig at være mere stringent end kravene i denne overenskomst, skal arbejdsgiver og ansatte overholde denne nationale praksis.

Artikel 5

God Praksis

(1)   Parterne vil i fællesskab indføre god praksis som illustreret i Bilag 1 hertil.

(2)   Arbejdsgivere og ansatte, samt medarbejderrepræsentanter vil i fællesskab gøre deres bedste for at indføre god praksis på sted-niveau for så vidt de kan henføres dertil, inklusive hvad angår ikke-ansatte, som bliver erhvervsmæssigt eksponeret på steder, for eksempel entreprenører (f.eks. ved, hvor det er relevant, at gøre god praksis til en del af kontraktspecifikationerne).

(3)   Bilag 1 kan tilpasses i overensstemmelse med den angivne procedure i Bilag 7.

(4)   Arbejdsgivere vil arrangere periodisk træning, og alle berørte ansatte vil følge denne periodiske træning i anvendelse af god praksis (2).

Artikel 6

overvågning

(1)   Hvert sted vil indføre et kontrolsystem for anvendelse af god praksis. til dette formål vil en medarbejder (f.eks lederen for et produktionssted) blive udpeget for hvert sted af arbejdsgiveren til at kontrollere anvendelse af god praksis. Han/hun vil efter anmodning afgive rapport til den person, som er udpeget under (2).

(2)   En person vil blive udpeget af arbejdsgiveren i overensstemmelse med forholdsreglerne i artikel 7 i direktiv 89/391 til at regelmæssigt kontrollere overensstemmelse eller ikke-overensstemmelse med god praksis. han/hun vil etablere kontakt med personer angivet under (1) ovenfor i overensstemmelse med en plan/procedure, som er etableret under hans/hendes ansvar efter at have konsulteret virksomhedens bedriftsråd og eventuelle medarbejderrepræsentanter.

(3)   Hvad angår støvregistrering, vil arbejdsgiverne følge den/de relevante støvregistreringsprotokol(ler) som anført i Bilag 2. Denne/disse protokol(ler) kan være tilpasset de specifikke behov for mindre produktionssteder og kan gøre tilfældigt valg af steder muligt, hvis der er tale om en antal mindre produktionssteder i specifikke sektorer.

Artikel 7

Rapportering, forbedring

(1)   Arbejdsgiverne og de ansatte, med hjælp fra medarbejderrepræsentanterne skal i fællesskab og vedvarende stræbe efter at overholde god praksis og forbedre anvendelsen.

(2)   Arbejdsgivere vil rapportere overholdelse/ikke-overholdelse og forbedring gennem deres individuelt udpegede under artikel 6 (2) hvert andet år, første gang i 2008 (rapportering af 2007-data).

Der bliver udarbejdet et fællesudviklet rapporteringsformat som Bilag 3 til denne Overenskomst.

(3)   Parterne er enige om, at antallet af ikke-overholdelses-situationer pr. arbejdsgiver gradvist skal falde i løbet af denne overenskomsts gyldighedsperiode, med mindre antallet af ikke-overholdelses-situationer ikke gør yderligere forbedring mulig, hvorefter arbejdsgiveren vil gøre sit bedste for at bevare status quo.

(4)   Rapportering under (2) ovenfor skal udføres gennem den respektive part på konsolideret basis til Rådet. Dog skal en liste over produktionssteder, som gentagne gange har ikke-overholdelses-situationer, vedlægges den konsoliderede rapport.

Artikel 8

Rådet

Princip

Rådets hovedsigte er at identificere eksisterende problemer og foreslå mulige løsninger. Rådet skal være det eneste og eksklusive organ til overvågning af implementering og fortolkning af overenskomsten.

Opgaver

Rådet skal gennemgå artikel 7-rapporterne og udstede en sammenfattet rapport senest 30. juni det efterfølgende år, som opsummerer overholdelse, ikke-overholdelse og forbedring, beskrive graden af overholdelse/ikke-overholdelse pr. industrisektor, årsagerne hertil samt udstede anbefalinger relateret hertil. Den sammenfattende rapport skal overdrages parterne og deres medlemmer, EU-Kommissionen og de nationale myndigheder, som har ansvar for medarbejdersikkerhed og skal markeres med »fortrolig/sensitiv forretningsinformation«. Et overordnet resume skal stilles til rådighed for offentligheden, hvis det er hensigtsmæssigt. I juni 2007 skal den sammenfattende rapport være anderledes i format ved på enkelt vis at opsummere, på grundlag af information stillet til rådighed af parterne, status for implementering og forberedelser for den første rapportering, som skal finde sted i 2008.

I tilfælde af gentagne ikke-overholdes-situationer, og hvor disse er et resultat af gentagen og ikke retfærdiggjort mangel på indførelse af afhjælpende foranstaltninger, vil Rådet træffe beslutning om forholdsregler, som skal tages for at håndtere disse situationer.

I tillæg til ovenfor anførte opgaver, skal Rådet også have følgende opgaver: (a) diskussion og løsning af ethvert spørgsmål af betydning for overenskomstens anvendelse; (b) håndtering af enhver konflikt og ethvert fortolkningsspørgsmål relateret til denne overenskomst, inklusive sager bragt frem af individuelle parter, arbejdsgivere og ansatte; (c) udstedelse af anbefalinger om eventuelle ændringer til denne overenskomst; (d) kommunikation med tredjepart; og (2) indførsel af god praksis i overensstemmelse med Bilag 7.

Sammensætning

Rådet skal bestå af repræsentanter for parterne, udpeget af dem første gang på dagen for underskrift af overenskomsten for en periode af fire år, og med lige mange repræsentanter for arbejdsgiver og ansatte. Parterne kan også, samtidig eller om nødvendigt bagefter, udpege en suppleant for hvert rådsmedlem, som kan ledsage dette som observatører uden taleret og erstatte rådsmedlemmer hvis der bliver behov herfor med henblik på at sikre kontinuitet og relevant erfaring. Rådets størrelse skal være således, at det kan fungere i praksis, og med højst 30 (dvs. 15/15) medlemmer, inklusive formænd i artikel 3 i Bilag 6. Hvis nogen part trækker sig tilbage, trækker sig ud af aftalen eller ophører med at eksistere, eller hvis en ny part tilslutter sig aftalen i løbet af en valgperiode, skal parterne tilpasse Rådets medlemsantal og stadig respektere ovenfor anførte maksimale medlemsantal. Parter, som ikke er repræsenteret i Rådet som medlemmer eller suppleanter, har ret til at blive hørt af Rådet og at være til stede i diskussioner vedrørende spørgsmål, de rejser. Rådets regler er udlagt i Bilag 6 hertil.

Beslutninger

Rådet sigter efter at træffe beslutninger baseret på konsensus. Hvis der ikke træffes beslutning baseret på konsensus, skal Rådets beslutninger træffes med dobbelt kvalificeret flertal på 75 % af de stemmer, som er tildelt henholdsvis repræsentanter for ansatte og repræsentanter for arbejdsgiverne. Hvis Rådet for eksempel består af 30 medlemmer (15 på medarbejder-siden og 15 på arbejdsgiver-siden), vil et flertal på 12 stemmer fra hver side være påkrævet.

Sekretariat

Rådet skal have logistisk assistance fra et sekretariat, som etableres af parterne på underskriftstidspunktet for overenskomsten.

Artikel 9

Fortrolighed

(1)   Al mundtlig og skriftlig kommunikation blandt og mellem parterne og deres medlemmer vedrørende udførelse af denne overenskomst skal forblive fortrolig og ikke stilles til rådighed for tredjepart, med mindre lovmæssige forpligtelser kræver det.

(2)   Fortrolighedsbestemmelsen, som der refereres til i (1), gælder ikke følgende:

(3)   Identiteten for virksomheder, som nævnes i rapporter, må kun videregives til de medlemmer blandt parterne, som er berørt, med mindre andet besluttes af Rådet under artikel 8 (2). De modtagende personer skal forpligtes til samme grad af fortrolighedsforpligtelse, som er anført i denne overenskomst.

(4)   Brud på (1) og (3) vil give den skadelidte part og/eller dens medlemmer ret til at gå rettens vej i henhold til national civilret.

Artikel 10

Sundhedsovervågning

Bedriftslægen/arbejdshygiejnikeren eller tilsvarende intern eller ekstern instans, som er udpeget for prodktionsstedet, vil i overensstemmelse med nationale bestemmelser, artikel 10 i direktiv 98/24 og protokol for sundhedsovervågning som beskrevet i Bilag 8 definere omfanget af lægeundersøgelser, som skal foretages.

Artikel 11

Forskning — Dataindsamling

Parterne vil diskutere mangler i forskning og data og give anbefaler angående forskning, inklusive mere sikre produkter eller processer, som kan blive underkastet en risikovurdering, før de tages i brug. De vil også give anbefalinger vedrørende projekter op dataindsamling, som bør foretages i fremtiden. En liste over tidligere udførte forskningsprojekter er vedlagt i Bilag 4.

Artikel 12

Varighed — Revision

(1)   Denne overenskomst er gyldig i en minimumsperiode på fire år og fornys automatisk for efterfølgende perioder på to år. Parterne har ret til at trække sig fra overenskomsten med et års varsel.

(2)   Denne overenskomst vil blive ugyldig, hvis ingen af parterne længere repræsenterer deres industrisektorer, eller hvis mindre end to parter, en repræsenterende arbejdsgivere og en repræsenterende medarbejdere i samme industrisektor, ville forbliver parter herfor.

(3)   Parterne kan til enhver tid trække sig fra denne overenskomst, hvis deres modsatte part inden for deres industrisektor ophører med at være part i denne overenskomst eller ikke længere kan fungere som repræsentant (»Reciprocitet«).

(4)   Hvis fremtidig EU-lovgivning relateret til krystallinsk kvarts skulle blive foreslået, vil parterne mødes for at vurdere effekten på denne overenskomst af en sådan foreslået lovgivning.

Artikel 13

Ændring af Parter

(1)   Denne overenskomst er åben for underskrift af yderligere parter.

(2)   Denne overenskomst vil være bindende for parternes retsmæssige efterfølgere.

Artikel 14

Andet

(1)   Denne overenskomst vil ikke introducere yderligere rettigheder eller forpligtelser ud over de, som er anført heri.

(2)   Ethvert krav eller enhver disputs angående fortolkning og udførelse af denne overenskomst skal udelukkende behandles af Rådet og vil, på grund af denne overenskomsts særlige natur, ikke være underlagt lokal national ret. Ethvert andet krav eller enhver anden disputs vedrørende denne overenskomst skal overgives til retsudøvelse i den/de forsvarende part(er)s bopælsland, ved gyldig domstol i partens/parternes bopælsland.

(3)   Denne overenskomst vil blive oversat til alle officielle EU-sprog. Den engelske version er bindende i forbindelse med fortolkning.

(4)   For så vidt der ikke er overensstemmelse mellem god praksis og mere stringent national praksis i et bestemt retsområde, vil overholdelse af national praksis som krævet under artikel 4 (7) ikke udgøre en ikke-overholdelses-situation under artikel 3 (8).

Artikel 15

Ikrafttrædelse

Denne overenskomst vil træde i kraft seks måneder efter underskrift af de første to parter, en repræsenterende arbejdsgivere og en repræsenterende medarbejdere i samme industrisektor, forudsat at overenskomsten er oversat til alle officielle EU-sprog.

Indgået 25. april 2006.

Af:

APFE — European Glass Fibre Producers Association

BIBM — International Bureau for Precast Concrete

CAEF — The European Foundry Association

CEEMET — Council of European Employers of the Metal, Engineering and Technology-Based Industries

CERAME-UNIE — The European Ceramics Industries

CEMBUREAU — The European Cement Association

EMCEF — European Mine, Chemical and Energy Workers' Federation

EMF — European Metalworkers' Federation

EMO — European Mortar Industry Organization

EURIMA — European Insulation Manufacturers Association

EUROMINES — European Association of Mining Industries

EURO-ROC — European and International federation of natural stones industries

ESGA — European Special Glass Association

FEVE — European Container Glass Federation

GEPVP — European Association of Flat Glass Manufacturers

IMA-Europe — The Industrial Minerals Association

UEPG — European Aggregates Association

----

(1)  SCOEL SUM Doc 94-final on respirable crystalline silica, June 2003.

(2)  Se artikel 13 i direktiv 89/391.

----

----

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2006/C 279/03)

Denne offentliggørelse giver ret til at gøre indsigelse i henhold til artikel 7 i Rådets forordning (EF) nr. 510/2006. Indsigelser skal være Kommissionen i hænde inden seks måneder efter datoen for denne offentliggørelse.

SAMMENFATNING

RÅDETS FORORDNING (EF) Nr. 510/2006

Registreringsansøgning i henhold til artikel 5 og artikel 17, stk. 2

»BAREGES-GAVARNIE«

EF-Nr.: FR/PDO/005/0306/30.7.2003

BGB ( X ) BOB ( )

Dette resumé er udarbejdet til oplysning. Fuldstændige oplysninger kan findes i den fuldstændige udgave af varespecifikationen, som kan fremskaffes fra de i afsnit 1 anførte nationale myndigheder eller fra Europa-Kommissionen (1).

1.   Medlemsstatens ansvarlige myndighed

2.   Ansøgende sammenslutning

3.   Produktets art

Klasse 1.1. Kød og spiseligt slagteaffald, fersk

4.   Varespecifikation (sammenfatning af kravene i artikel 4, stk. 2)

4.1   Navn: »Barèges-Gavarnie«

4.2   Beskrivelse: Fersk kød fra voksent får, moderfår på 2-6 år eller kastreret han, et såkaldt toårigt får (doublon) på mindst 18 måneder.

Moderfårets slagtekrop vejer mindst 22 kg, det toårige fårs mindst 23 kg.

Slagtekroppene er aflange og flade, sadlen er bred nederst. Talgdækket, der er fedtpudset, er hvidt.

Kødet er udpræget rødligt, fast, sundt og skinnende. Det er marmoreret uden for meget fedt. Det lugter ikke kraftigt af fårekød eller uldfedt.

4.3   Geografisk område: Kødet kommer fra dyr, der er født, opdrættet og slagtet i det geografiske område, der består af følgende kommuner i departementet Hautes-Pyrénées: Barèges, Betpouey, Chèze, Esquièze-Sère, Esterre, Gavarnie, Gèdre, Grust, Luz-St-Sauveur, Saligos, Sassis, Sazos, Sers, Viella, Viey, Viscos, Vizos og en del af kommunen Cauterets.

Inden for dette produktionsområde er der fastlagt en bjerggræsningszone, hvori dyrene skal befinde sig i sommerperioden.

4.4   Bevis for oprindelse: Hver opdrætter underskriver en egnethedserklæring hos Institut national des appellations d'origine (INAO), som gør det muligt for INAO at registrere alle opdrættere med den pågældende betegnelse.

Fåreflokkene består af dyr, der er tilskrevet betegnelsens varespecifikation. De kvalificerede dyr identificeres ved et mærke på begge øer, som er påført, inden de første gang går på græs i bjergene.

Hver opdrætter ajourfører en fortegnelse over kvalificerede dyr.

Opdrætteren skal udfylde en følgeseddel for kvalificerede dyr, der forlader flokken for at blive slagtet.

Slagterierne ajourfører ind- og udgangsregistre, der gør det muligt at identificere fårenes og kødets oprindelses- og bestemmelsessted.

Ovennævnte registre står til rådighed for kontrollørerne.

Kun de slagtekroppe, der er påført dyrets specifikke identifikationsmærke, gøres til genstand for en organoleptisk undersøgelse. De slagtekroppe, der er i overensstemmelse med betegnelsens varespecifikation, mærkes med farve med forkortelsen »B-G« kontinuerligt på begge sider.

Slagtekroppene og udskæringerne heraf ledsages af en etikette, der identificerer kødet.

4.5   Fremstillingsmetode: Dyrene skal fødes, opdrættes og slagtes i det geografiske område, der er præciseret i punkt 4.3.

Race og flok

Flokkene må udelukkende bestå af racen Barèges. Den genetiske selektion skal svare til praksis med frilandsgræsning i bjergområder. Hele fåreflokken på bedriften skal være i overensstemmelse med betegnelsens varespecifikation. Hver flok omfatter mindst en vædder af racen Barèges pr. 50 moderfår og mindst 20 % (i forhold til antallet af moderfår) kastrerede hanfår (doublon) alle aldersgrupper taget under ét. Opdrætteren beholder de bedækkede får, der skal bruges til at forny hans egen flok i et antal på mindst 30 % af antallet af moderfår. Ethvert dyr skal uafbrudt være mindst 12 måneder i bedriftens bestand. Parringen skal foregå naturligt. Kastreringen foregår, efter at testiklerne er faldet ned i pungen.

Driftsmetoden for fåreflokkene og græsningspraksis

Husdyravlen er betinget af årstidernes skiften og græssets vækst, som igen afhænger af græsgangenes højde over vandoverfladen og deres eksponering. Den samlede belægningsgrad for en bedrift må ikke overstige 1,4 storkreatur pr. hektar, idet bjerggræsgange og lavtliggende fællesarealer medregnes for højst 180 dage om året. Græsarealerne benyttes til slåning eller græsning. Ifølge gamle opdrætstraditioner er der i løbet af året fire på hinanden følgende etaper i dyrenes liv.

Vinterperioden: fra 1. november til 31. marts opholder dyrene sig lavest på bedriften i de fårestier, der ligger nær landsbyerne. Adgangen til foderet på græsmarkerne skal begynde, når klimaforholdene tillader det.

Mellemsæsonen: fra foråret til efteråret i disse overgangsperioder opholder dyrene sig permanent på græs i middelhøjt bjergterræn eller i en zone med mobile stalde. Disse mellemliggende bjergzoner ligger mellem 1 000 og 1 800 m over havoverfladen. Hver opdrætter skal råde over et græsningsareal i denne mellemliggende bjergzone.

Græsning i bjergområder: om sommeren fra maj til oktober. Dyrene føres op på såkaldte bjerggræsgange, hvis beliggenhed over havoverfladen varierer mellem 1 500 og 2 800 m i en nærmere fastlagt zone. Denne græsning i bjergområder er obligatorisk for hele flokken i det mindste i perioden fra 15. juni til 31. august, undtagen for dyr, der udtages til slagtning. Om sommeren græsser dyrene i total frihed hele døgnet for at finde det foder, der er nødvendigt for deres vækst og opfedning. For at blive berettiget til betegnelsen skal dyrene have været på græs i disse bjergområder mindst to gange. Hvad de kastrerede handyr (doublon) angår, så kan de i deres anden græsning i bjergområder ikke slagtes inden den 1. juli.

For at bevare den vilde floras mangfoldighed må belægningsgraden i disse bjergområder ikke overstige 0,5 storkreatur pr. ha for alle dyr taget under ét.

Foder

Foderet stammer hovedsagelig fra græsningen i fri luft på græsarealer til slåning, lavtliggende fællesarealer og bjerggræsgange.

I vinterperioden består foderet hovedsagelig af hø og eftergrøde, der er høstet i produktionsområdet. Hvis foderressourcerne i denne periode er utilstrækkelige, er det tilladt at indkøbe tørfoder uden for produktionsområdet til indtil 20 % af flokkens behov i denne periode. Som supplement til tørfoderet er det tilladt at fodre moderfårene og de kastrerede hanfår med korn med hele eller knuste kerner. I mellemsæsonen og under bjerggræsningen er alene græsning tilladt. Der gælder nogle fravigelser af foderreglerne for lam og for moderfår, der lige har læmmet.

Helt eller delvist gæret foder, såsom ensilage eller anden gæring, er forbudt på bedriften. Dog kan bedrifter, der opdrætter en besætning med kvæg, der er helt adskilt fra fåreflokken, distribuere denne fodertype til kvæget, når de har fået en årlig tilladelse hertil fra det nationale institut for oprindelsesbetegnelser.

De eneste tilsætningsstoffer til det tilladte foder er vitaminer, mikronæringsstoffer og de teknologiske tilsætningsstoffer, der findes i mineralslikkesten eller i fuldfoder til dyr på under fire måneder.

Slagtning

For at hindre at dyrene bliver alt for stressede og for at sikre en bedre kødkvalitet, må transporten af dyrene fra indladningsstedet til udladningsstedet ved slagteriet højst vare en time. Slagtningen sker inden 15 timer efter udladningens begyndelse. Udtagningen af indvolde og flåningen foregår omhyggeligt for ikke at ødelægge talgdækket og tilsmudse slagtekroppene, der ikke afvaskes. De hele slagtekroppe anbringes i et højventileret kølerum, hvor de nedkøles til en temperatur på 4-6 °C i mindst 24 timer.

4.6   Tilknytning: Det geografiske område er en meget lukket enhed med vanskelige adgangsforhold, da denne dal er meget isoleret, især om vinteren. Befolkningen har måttet organisere sig, således at de er næsten selvforsynende, og de udnytter de naturressourcer, de har til rådighed, mest muligt.

Området er som følge af terrænforholdene præget af de særlige klimatiske forhold, som er typiske for et afskærmet kystklima, der tenderer mod fastlandsklima, og karakteriseret ved lysintensiteten og tørkeperioder, der fremme høsten af hø. Variationerne i temperaturerne og skydækket er faktorer, som skaber vertikale vegetationsforskelle, som er meget synlige i landskabet. Over for disse meget store miljøbetingede begrænsninger har opdrætterne udnyttet alle højdeniveauerne afhængigt af sæsonen og har omdannet det oprindelige økosystem til et jordbrugs-/skovbrugs-/græsningssystem, som bogstavelig talt har formet landskabet ved at opretholde åbne områder af græsmarktypen med en meget varieret endemisk flora.

Dette særlige opdrætsystems græsningspraksis optimerer anvendelsen af tre højdeniveauer: dalbunden om vinteren, det mellemliggende højdeniveau forår og efterår og bjerggræsning om sommeren. Græsarealerne foretrækkes i alle sæsoner, navnlig bjerggræsgangene, hvor fårene græsser døgnet rundt i fuld frihed. Til gengæld bevares det naturlige miljø som følge af fårekødsproduktionens eksistens. I øvrigt er dette opdrætssystem bevaret inden for sektoren på grund af efterspørgslen efter fårekød.

Kød med betegnelsen »Barèges-Gavarnie« er baseret på en lokal race: Barèges-racen, som kun findes i betegnelsens geografiske område. Den er en af de hårdføre racer i de centrale Pyrenæer. Racen er gennem sine forskellige morfologiske, metaboliske og adfærdsmæssige karakteristika blevet helt tilpasset til de miljømæssige betingelser, til opdrætspraksis i bjergterræn på tre forskellige niveauer, navnlig egnetheden til græsningsskiftet til bjerggræsgangene, og til produktionsmålsætningerne for kød fra voksne får. Det forhold, at racen er karakteriseret ved avl uden for normal avlssæson, ved dens modstandskraft over for forskellige klimaforhold, ved dens flokinstinkt, der er tilpasset til livet i fuldstændig frihed på bjerggræsgange højt over havoverfladen, ved dens modstandskraft om vinteren med de begrænsede fodermuligheder og ved dens kapacitet til at blive opfedet ved græsning, giver det udsøgte Barèges-Gavarnie-kød.

Det er denne græsningspraksis, specielt den frie tilværelse på bjerggræsgange, der giver kødet fra voksne får af denne race dets originale karakteristika, der er typiske for betegnelsen.

4.7   Kontrolorgan: 

4.8   Mærkning: Slagtekroppen skal mærkes med et identifikationsbånd påført med fødevarefarve, hvor forkortelsen »B-G« anføres kontinuerligt på begge sider af slagtekroppen i hele dennes længde.

Slagtekroppene og udskæringerne ledsages af en etikette, der præciserer:

oprindelsesbetegnelsens navn

angivelsen »Appellation d'Origine Contrôlée« eller »AOC«

angivelsen »doublon«, når kødet stammer fra kastrerede handyr på over 18 måneder

dyrets specifikke identifikationsnummer

slagtedato

opdrætterens navn med almindelig tekst

opskæringsvirksomhedens eller slagteriets navn og adresse

angivelsen »la carcasse ne peut être découpée avant une durée de 5 jours à compter de la date d'abattage« (slagtekroppen kan først udskæres 5 dage efter slagtedatoen).

4.9   Krav i nationale bestemmelser: Décret relatif à l'Appellation d'Origine Contrôlée »Barèges-Gavarnie« (dekret om den kontrollerede oprindelsesbetegnelse »Barèges-Gavarnie«)

----

(1)  Europa-Kommissionen, Generaldirektorat for landbrug og udvikling af landdistrikterne, Kvalitetspolitik for landbrugsprodukter, B-1049 Bruxelles.

----

----

Meddelelse fra Kommissionen i henhold til proceduren i artikel 1, stk. 4, i Rådets direktiv 96/67/EF

(2006/C 279/04)

I henhold til bestemmelserne i artikel 1, stk. 4, i Rådets direktiv 96/67/EF af 15. oktober 1996 om adgang til ground handling-markedet i Fællesskabets lufthavne (1), offentliggør Kommissionen til orientering og efter meddelelse fra medlemsstaterne, listen over de lufthavne, der er omfattet af direkivet.

----

(1)EFT L 272, af 25.10.1996, s. 36

----

----

Indkaldelse af ansøgninger om tilladelse til efterforskning efter kulbrinter i blok Q7 i den nederlandske kontinentalsokkel.

(2006/C 279/05)

Kongeriget Nederlandenes økonomiministerium meddeler, at det har modtaget en ansøgning om tilladelse til kulbrinteefterforskning i det område på kortet i bilag 3 til bekendtgørelsen om minedrift (Staatscourant 2002, nr. 245), som har betegnelsen blok Q7.

Under henvisning til artikel 3, stk. 2, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter og til den offentliggørelse, der er henvist til i artikel 15 i loven om minedrift (Staatsblad 2002, 542), opfordrer økonomiministeriet til at indsende en ansøgning om tilladelse til kulbrinteefterforskning i blok Q7.

Økonomiministeren er beføjet til at udstede denne tilladelse. De kriterier, betingelser og krav, der er nævnt i direktivets artikel 5, stk.1, artikel 5, stk.2 og artikel 6, stk.2, er opstillet i loven om minedrift (Staatsblad 2002, 542).

Ansøgningerne, som kan indsendes de følgende 13 uger efter denne opfordrings offentliggørelse i Den Europæiske Unions Tidende, sendes til: de Minister van Economische Zaken, [Økonomiministeren] ter attentie van de directeur Energiemarkt »persoonlijk in handen«, [att.: Direktøren for energiproduktion personligt] Bezuidenhoutseweg 30, Den Haag, Nederlandene. Ansøgninger, som indsendes efter fristens udløb, tages ikke i betragtning.

Afgørelse om ansøgningerne træffes senest tolv måneder efter fristens udløb.

Nærmere oplysninger fås på tlf. ((31) 70 379 7298).

----

----

Anmeldelse af en planlagt fusion

(Sag COMP/M. 4442 — Carphone Warehouse/AOL UK)

(2006/C 279/06)

(EØS-relevant tekst)

Bemærkningerne skal være Kommissionen i hænde senest ti dage efter offentliggørelsen af denne meddelelse og kan med angivelse af sag COMP/M.4442 — Carphone Warehouse/AOL UK sendes til Kommissionen pr. fax ((32-2) 296 43 01 eller 296 72 44) eller med post til følgende adresse:

----

(1)EUT L 24 af 29.1.2004, s. 1.

----

----

Anmeldelse af en planlagt fusion

(Sag COMP/M.4440 — GE/DISKO/ASL)

Behandles eventuelt efter den forenklede procedure

(2006/C 279/07)

(EØS-relevant tekst)

Bemærkningerne skal være Kommissionen i hænde senest ti dage efter offentliggørelsen af denne meddelelse og kan med angivelse af sag COMP/M.4440 — GE/DISKO/ASL sendes til Kommissionen pr. fax ((32-2) 296 43 01 eller 296 72 44) eller med post til følgende adresse:

----

(1)EUT L 24 af 29.1.2004, s. 1.

(2)EUT C 56 af 5.3.2005, s. 32.

----